《十月二十四日早始见雪登白云台闲望乱道走书》
宋代·富弼

气候随时应，初寒雪已盈。
乾坤一色白，山水云重清。
是处人烟合，无穷鸟雀惊。
忻然不成下，连把玉罍倾。

作者简介：（1004—1083）宋洛阳人，字彦国。仁宗天圣八年举茂才异等。庆历二年为知制诰，使契丹，力拒其割地之挟索，然许增岁币。三年，迁枢密使，与范仲淹等推行“庆历新政”。至和二年，拜中书门下平章事，务守成，号贤相。神宗问边事，曰“愿二十年口不言兵”。次年拜相。与王安石政见不合，出判亳州，复以抵制青苗法被劾降官。以韩国公致仕。卒谥文忠。有《富郑公诗集》。